קרב גשר מילביוס
קרב גשר מילביוס (בלטינית: Proelium pontis Milvii) הוא קרב אשר התרחש ב-28 באוקטובר שנת 312, בצפון העיר רומא, בין קונסטנטינוס (337-272), ובין מקסנטיוס (312-278) קיסר רומא. הקרב מפורסם עקב ההתגלות לה זכה קונסטנטינוס בטרם הקרב, אשר מקובל להניח כי בעקבותיה קיבל ראש האימפריה על עצמו את הדת הנוצרית. בכך, מהווה הקרב נקודת מפנה היסטורית בהתפשטות הנצרות באירופה. בבחינה רחבה יותר, מהווה הקרב שלב מעבר בין העולם הקלאסי ובין זה הימי-ביניימי.